钦定古今图书集成/明伦汇编/氏族典/第502卷 > 陆操
## 钦定古今图书集成/明伦汇编/氏族典/第502卷 > 陆操

按《万姓统谱》：操，丽从孙，字仲志，高简有风格，早以学
业知名，雅好文。操为散骑常侍，聘梁，使还，迁廷尉卿。
齐文襄为世子，甚好色，崔季舒尝为掌媒焉。时薛寘
妻元氏有色，迎入欲通之，元氏正辞且哭，世子使季
舒送付廷尉罪之。操曰：“廷尉守天子法，须知罪状。”世
子怒，召操，命刀环筑之，更令科罪，操终不挠，乃口责
之。后徙御史中丞。天保中。卒。殿中尚书。